Diari Oficial de la Generalitat Valenciana


Sumari del DOGV 7707, del 28-01-2016 (2015/10338)

Notificació de la sentència dictada en el judici verbal número 1087/2015.
-------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10430


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 1087/2015. [2015/10389]  
De: Salvador Palau Domingo.  
Procurador: José Luis Medina Gil.  
Contra: Peryval, SA, i Norauto.  
Procurador: Javier Roldán García.  
En aquest procediment, seguit a instàncies de Salvador Palau Domingo, contra Peryval, SA, i Norauto, s'ha dictat la sentència, la dispositiva de la qual diu el següent:  
  
«Jutge que la dicta: Juan Francisco Pérez Fortit.  
Lloc: València.  
Data: 30 de novembre de 2015.  
Part demandant: Salvador Palau Domingo.  
Procurador: José Luis Medina Gil.  
Part demandada: Peryval, SA, i Norauto.  
Procurador: Javier Roldán García.  
[?]  
Dispositiva  
Estime la demanda formulada pel procurador Medina Gil, en nom de Salvador Palau Domingo, contra Peryval, SA. He de declarar i declare resolt el contracte d'arrendament del local siti a València, a la planta baixa de l'avinguda de Peris i Valero, número 147, esquerra, per falta de pagament, condemne la codemandada al desallotjament, amb l'advertència de llançament i sense dret a cap classe d'indemnització, i així mateix la condemne al pagament de les rendes de lloguer mensual vençudes més l'IBI, les despeses ocasionades i les rendes arrendatícies que s'hagen meritat des de la interposició de la demanda, més el pagament d'interessos legals i costes.  
  
Es considera que la part actora ha desistit respecte a Norauto quant a les reclamacions econòmiques de la demanda (rendes arrendatícies, IBI, despeses), sense fer cap pronunciament sobre costes. Es considera aplanada Norauto, com a subarrendatària, respecte a la pretensió de l'actora de resolució del subarrendament del local. Condemne Norauto al desallotjament del local amb l'advertència de llançament, sense dret a cap classe d'indemnització, i no es fa pronunciament sobre les costes de l'aplanament.  
Mode d'impugnació: mitjançant un recurs d'apel·lació davant de l'Audiència Provincial de València (article 455 de la LEC).  
El recurs s'interposa per mitja d'un escrit presentat en aquest jutjat en el termini de 20 dies comptador des de l'endemà de la notificació de la resolució. L'escrit ha d'exposar les al·legacions en què es basa la impugnació, ha d'indicar la resolució apel·lada i els pronunciaments que impugna (article 458 de la LEC). Per a interposar el recurs d'apel·lació, la part recurrent ha de constituir un depòsit de 50 euros, que cal consignar en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
Aquesta és la meua sentència, que pronuncie, mane i firme.»  
  
I, atés que el demandat, Peryval, SA, es troba en parador desconegut, s'expedeix aquest edicte, que s'ha d'inserir en el Diari Oficial de la Comunitat Valenciana, a fi que li valga de notificació en forma.  
  
  
València, 30 de novembre de 2015.- El lletrat de l'Administració de Justícia: Miguel Ángel Martínez Martínez.